Diari Oficial de la Generalitat Valenciana


Sumari del DOGV 7947, del 30-12-2016 (2016/10948)

RESOLUCIÓ de 27 de desembre de 2017, del conseller de Transparència, Responsabilitat Social, Participació i Cooperació, per la qual es modifica la Resolució de 30 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant una Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10924


Data del document
:   27-12-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 27 de desembre de 2017, del conseller de Transparència, Responsabilitat Social, Participació i Cooperació, per la qual es modifica la Resolució de 30 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant una Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits. [2016/10968]  
Antecedents de fet  
1. En data d'1 setembre de 2016, va ser publicada en el Diari Oficial de la Generalitat Valenciana (DOGV 7863) la Resolució de 30 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant una Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits. Aquesta resolució conté tres annexos: annex I Subvencions concedides; annex II Subvencions denegades; i annex III Sol·licituds excloses.  
2. L'Ordre 2/2016, de 28 de gener, està finançada, per les línies següents: S6556000, «Subvencions a ONGD per a accions de desenvolupament», capítol IV, per import de 4.554.000 euros i S2324000, «Subvencions ONGD per a la realització d'accions de cooperació internacional al desenvolupament», capítol VII, per import de 1.800.000 euros, del programa pressupostari 134.10, Cooperació Internacional al Desenvolupament, dels pressupostos de la Generalitat per a 2016.  
3. Una vegada efectuada la publicació, es van presentar, en temps i forma, recursos de reposició per l'entitats següents: ECOSOL ONGD, número d'expedient SOLPCD/2016/0014, la Fundació Pau i Solidaritat PV, número d'expedient SOLPCD/2016/0021, la Fundació DASYC de la Comunitat Valenciana, número d'expedient SOLPCD/2016/0028, l'entitat Moviment per la Pau, el Desarmament i la Llibertat (MPDL), número d'expedient SOLPCD/2016/0046, Associació Medicusmundi -Comunitat Valenciana- Alacant, número d'expedient SOLPCD/2016/0065, l'entitat Associació Medicusmundi -Comunitat Valenciana- Castelló, número d'expedient SOLPCD/2016/0069 i l'entitat Associació Sociocultural Macodou S SALL, número d'expedient SOLPCD/2016/0079. Així mateix, es va presentar fora del termini legalment previst, recurs de reposició per l'entitat Joves cap a la Solidaritat i el Desenvolupament (JOVESOLIDES), número d'expedient SOLPCD/2016/0077. En aquests recursos de reposició, se sol·licitava la revisió de les puntuacions atorgades en la Resolució de 30 d'agost de 2016, atenent els criteris d'avaluació de la ferramenta ex-ante de la convocatòria. De conformitat amb el que estableix la base onzena, apartat 2, de l'Ordre de convocatòria, es van sol·licitar informes de revisió de la puntuació d'aquests projectes a l'entitat avaluadora, la qual va emetre novament informes en data 21 d'octubre de 2016, una vegada revisats els recursos presentats.  
  
4. Després de l'estudi dels informes emesos per l'empresa avaluadora, la Comissió Tècnica en sessió de 26 d'octubre de 2016, va proposar estimar parcialment els recursos de reposició i per això modificar la valoració dels projectes següents:  
Així mateix la comissió acorda no estimar les al·legacions presentades per la resta de les entitats.  
5. Basant-se en la noves puntuacions aconseguides, i de conformitat amb el criteri establit per la Comissió Tècnica, en sessió de 13 de juliol de 2016, s'acorda que han de ser finançats, els projectes següents: SOLPCD/2016/0021, presentat per l'entitat Fundació Pau i Solidaritat, i el projecte SOLPCD/2016/0046, presentat per l'entitat Moviment per la Pau, el Desarmament i la Llibertat (MPDL), aplicant els mateixos criteris de repartiment que van servir per a resoldre la convocatòria de desenvolupament de 2016. Per això, s'aplicaran a les peticions formulades el coeficient de 0,8080349 en el cas del capítol de despeses corrents, i pel que fa a les despeses d'inversió es multiplicarà per un coeficient de 0,703406.  
6. En data 16 de desembre de 2016 aquest òrgan concedent, a proposta de la Comissió Tècnica, i d'acord amb l'informe de la Direcció General de Cooperació i Solidaritat, va resoldre estimar parcialment els recursos de reposició presentats per l'entitat ECOSOL ONGD, número d'expedient SOLPCD/2016/0014, la Fundació Pau i Solidaritat PV, número d'expedient SOLPCD/2016/0021, la Fundació DASYC de la Comunitat Valenciana, número d'expedient SOLPCD/2016/0028, l'entitat Moviment per la Pau, el Desarmament i la Llibertat (MPDL), número d'expedient SOLPCD/2016/0046.  
En l'expedient SOLPCD/2016/0014, presentat per l'entitat ECOSOL ONGD, la modificació de la puntuació no afecta la quantia subvencionada, ja que el projecte de l'entitat tenia la puntuació considerada suficient per la Comissió Tècnica per a accedir a la subvenció. En l'expedient SOLPCD/2016/0028, presentat per l'entitat Fundació DASYC de la Comunitat Valenciana, la modificació de la puntuació no afecta l'atorgament de la subvenció, ja que el projecte de l'entitat, una vegada estimat parcialment el recurs, no arriba a la puntuació considerada suficient per la Comissió Tècnica per a accedir a la subvenció.  
  
En els expedients SOLPCD/2016/0021, presentats per la Fundació Pau i Solidaritat i SOLPCD/2016/0046, presentat per l'entitat Moviment per la Pau, el Desarmament i la Llibertat (MPDL), la modificació de les puntuacions afecten la concessió de subvenció, i per tant, comporten repercussió econòmica, ja que els projectes de les entitats, una vegada estimats parcialment els recursos, arriben a la puntuació considerada suficient per la Comissió Tècnica per a accedir a la concessió de la subvenció.  
7. Així mateix en data 16 de desembre de 2016 va resoldre desestimar, a proposta de la Comissió Tècnica dels recursos de reposició presentats per l'entitat Associació Medicusmundi -Comunitat Valenciana- Alacant, número d'expedient SOLPCD/2016/0065, l'entitat Associació Medicusmundi -Comunitat Valenciana- Castelló, número d'expedient SOLPCD/2016/0069 i l'entitat Associació Sociocultural Macodou S SALL, número d'expedient SOLPCD/2016/0079. Per això no es modifiquen les puntuacions dels projectes d'aquestes entitats.  
  
8. Així com, en data 16 de desembre de 2016 va resoldre, a proposta de la Comissió Tècnica, inadmetre a tràmit el recurs presentat per l'entitat Joves cap a la Solidaritat i el Desenvolupament (JOVESOLIDES), número d'expedient SOLPCD/2016/0077, a l'haver-se presentat aquest fora del termini legalment establit. Per això no es modifica la puntuació del projecte d'aquesta entitat.  
9. D'altra banda, en data 5 d'octubre de 2016, aquest òrgan concedent va acceptar la renúncia a la subvenció de la Fundació per al Desenvolupament de la Infermeria (FUDEN), amb número d'expedient SOLPCD/2016/0044, per la qual cosa hi ha un romanent de les línies de subvenció de la convocatòria de 98.827,52 euros en la línia S6556000, en el capítol IV, i de 156.180,75 euros en la línia S2324000.  
10. En el tràmit de fiscalització de la sol·licitud de modificació pressupostària, s'ha posat de manifest que l'estimació, si és el cas, dels referits recursos de reposició, en principi no justifica la necessitat d'ampliar la dotació dels crèdits aprovats a través d'aquesta convocatòria d'ajudes, perquè l'esmentada dotació, d'acord amb els principis i regles de gestió pressupostària previstes en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, té caràcter de límit màxim per al finançament, en aquest cas, dels projectes de cooperació internacional.  
  
11. A la vista de l'informe de fiscalització, i atés que no es pot dotar de crèdit addicional a les línies de subvenció de la convocatòria per mitjà de modificació pressupostària, no és possible distribuir la subvenció d'acord amb la proposta de la Comissió Tècnica prevista en el punt 5 d'aquesta resolució. És per això que, tenint en compte el romanent de les dos línies per la renúncia de l'entitat abans citada, la Direcció General de Cooperació i Solidaritat, ha proposat distribuir el romanent entre les dos noves entitats beneficiàries, de manera que les peticions corresponents al capítol VII, poden ser satisfetes enterament, ja que el romanent d'aquesta línia de subvenció és de 156.180,75 euros, i les sumes de les peticions de les dos entitats no superen aquesta quantitat, i en el cas del capítol IV, i atés que les peticions superen àmpliament el romanent, es proposa distribuir la subvenció per meitat entre les dos entitats. En aquest cas, els imports a concedir serien els següents:  
  
- L'entitat Fundació Pau i Solidaritat, amb número d'expedient SOLPCD/2016/0021, per un import de 49.413,76 euros, corresponent al capítol IV, línia de subvenció S655600 i per un import de 136.813,37 euros, corresponent al capítol VII, línia de subvenció S2324000.  
  
- L'entitat Moviment per la Pau, el Desarmament i la Llibertat (MPDL), amb número d'expedient SOLPCD/2016/0046, per un import de 49.413,76 euros, corresponent al capítol IV, línia de subvenció S655600 i per un import de 1.866,67 euros, corresponent al capítol VII, línia de subvenció S2324000.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions previstes en l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
II. Així mateix, amb caràcter general, en la tramitació d'aquest procediment s'ha tingut present el que estableix l'esmentada Ordre2/2016, de 28 de gener, de la Conselleria de Transparència, Responsabilitat Social, Participació i Cooperació, de convocatòria de subvencions, i en tot allò no regulat en aquesta ordre, s'ha estat al que disposen el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenrotllament; la Llei 38/2003, de 17 de novembre, general de subvencions i el seu reglament de desplegament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que quant a la seua entrada en vigor i al règim transitori per a la seua aplicació cal tindre en compte el que assenyala la seua disposició transitòria huitena.  
III. El contingut de l'article 9.4.b de la Llei 38/2003, de 17 de novembre, general de subvencions, que disposa: «Addicionalment, l'atorgament d'una subvenció ha de complir els requisits següents: (?). b) L'existència de crèdit adequat i suficient per a atendre les obligacions de contingut econòmic que es deriven de la concessió de la subvenció. (?)».  
IV. L'article 17.3.f i l de la Llei 38/2003, de 17 de novembre, general de subvencions, disposa que: «La norma reguladora de les bases de concessió de les subvencions concretarà, com a mínim, els punts següents: f) Quantia individualitzada de la subvenció o criteris per a la seua determinació; l) Circumstàncies que, com a conseqüència de l'alteració de les condicions tingudes en compte per a la concessió de la subvenció, podran donar lloc a la modificació de la resolució».  
V. L'article 19.4 de la Llei 38/2003, de 17 de novembre, general de subvencions, estableix que tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.  
VI. L'article 22.1 i 3 de la Llei 38/2003, de 17 de novembre, general de subvencions, disposa que: «El procediment ordinari de concessió de subvencions es tramitarà en règim de concurrència competitiva. Als efectes d'aquesta llei, tindrà la consideració de concurrència competitiva el procediment per mitjà del qual la concessió de les subvencions es realitza per mitjà de la comparació de les sol·licituds presentades, a fi d'establir una prelació entre aquestes d'acord amb els criteris de valoració prèviament fixats en les bases reguladores i en la convocatòria, i adjudicar, amb el límit fixat en la convocatòria dins del crèdit disponible, aquelles que hagen obtingut major valoració en aplicació dels esmentats criteris. Excepcionalment, sempre que així es preveja en les bases reguladores, l'òrgan competent procedirà al prorrateig, entre els beneficiaris de la subvenció, de l'import global màxim destinat a les subvencions.  
  
VII. L'article 164.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que: «Sense perjuí del que disposa l'article 167 d'aquesta llei, amb caràcter previ a l'aprovació de la convocatòria, s'haurà d'acreditar l'existència de consignació pressupostària suficient per a cobrir els costos estimats», sense perjuí d'allò que s'ha disposat per a la tramitació anticipada. Així mateix, segons l'article 166.b les convocatòries de subvenció recolliran, almenys, els aspectes següents: «línia o línies a què s'imputa la subvenció, així com l'import global màxim destinat a aquesta».  
VIII. Finalment, d'acord amb el que estableix l'article 27 del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenvolupament, la Direcció General de Cooperació i Solidaritat s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals correspon adoptar la resolució pertinent.  
  
En virtut d'això, i tenint en compte l'informe del director general de Cooperació i Solidaritat, de data 7 de desembre de 2016, i així mateix també la proposta de la Comissió Tècnica, que ha adoptat en la seua sessió de 26 d'octubre de 2016, resolc:  
  
Primer  
Concedir la subvenció a la Fundació Pau i Solidaritat PV, com a entitat sol·licitant de l'expedient SOLPCD/2016/0021, recollit en l'annex I:  
a) Per un import de 49.413,76 euros, dins del crèdit disponible que ascendeix a un total de 98.827,52 euros, en l'aplicació pressupostària 92.33.84.99541.5, capítol IV, línia de subvenció S6556000, «Subvencions a ONGD per a accions de desenvolupament», prevista en el pressupost de la Generalitat per a l'any 2016.  
b) Per un import de 136.813,37 euros, dins del crèdit disponible que ascendeix a un total de 156.180,75 euros, en l'aplicació pressupostària 26.31.11.08478.9, capítol VII, línia de subvenció S2324000, «Subvencions ONGD per a la realització d'accions de cooperació internacional al desenvolupament», prevista en el pressupost de la Generalitat per a l'any 2016.  
La nova entitat beneficiària haurà d'aportar el model d'acceptació normalitzat en el termini de 10 dies hàbils a comptar de l'endemà de la publicació d'aquesta resolució de concessió.  
Sense perjuí d'allò que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, per qualsevol mitjà que permeta la seua constància. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Concedir la subvenció a Moviment per la Pau, el Desarmament i la Llibertat (MPDL), com a entitat sol·licitant de l'expedient SOLPCD/2016/0046, recollit en l'annex I:  
a) Per un import de 49.413,76 euros, dins del crèdit disponible que ascendeix a un total de 98.827,52 euros, en l'aplicació pressupostària 79.84.76.64206.6, capítol IV, línia de subvenció S6556000, «Subvencions a ONGD per a accions de desenvolupament», prevista en el pressupost de la Generalitat per a l'any 2016.  
b) Per un import de 1.866,67 euros, dins del crèdit disponible que ascendeix a un total de 156.180,75 euros, en l'aplicació pressupostària 58.57.31.45803.2, capítol VII, línia de subvenció S2324000, «Subvencions ONGD per a la realització d'accions de cooperació internacional al desenvolupament», prevista en el pressupost de la Generalitat per a l'any 2016.  
La nova entitat beneficiària haurà d'aportar el model d'acceptació normalitzat en el termini de 10 dies hàbils, a comptar de l'endemà de la publicació d'aquesta resolució de concessió.  
Sense perjuí d'allò que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, per qualsevol mitjà que permeta la seua constància. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Tercer  
Modificar la puntuació dels expedients SOLPCD/2016/0014, sol·licitud presentada per l'entitat ECOSOL ONGD; SOLPCD/2016/0021, sol·licitud presentada per la Fundació Pau i Solidaritat PV; SOLPCD/2016/0028, sol·licitud presentada per la Fundació DASYC de la Comunitat Valenciana i SOLPCD/2016/0046, sol·licitud presentada per Moviment per la Pau, el Desarmament i la Llibertat (MPDL), totes aquelles recollides en els annexos I i II de la Resolució de 30 d'agost de 2016, amb la nova puntuació recollida en l'annex I d'aquesta resolució.  
  
  
Quart  
La Direcció General de Cooperació i Solidaritat haurà de requerir a les entitats beneficiàries amb els números d'expedient SOLPCD/2016/0021 de la Fundació Pau i Solidaritat PV i SOLEPCD/2016/46 de l'entitat Moviment per la Pau, el Desarmament i la Llibertat (MPDL), perquè reformulen el projecte en els termes que establisca el requeriment de l'òrgan gestor. La concessió queda condicionada a l'acceptació dels termes de la reformulació per part de la Direcció General de Cooperació i Solidaritat. La reformulació s'ha de presentar en el termini d'un mes des de la notificació del requeriment, i la Direcció General de Cooperació i Solidaritat emetrà resolució en què s'aprovarà o denegarà la reformulació presentada en el termini d'un mes des de la seua presentació.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant d'aquest mateix òrgan, en el termini d??un mes, comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que es realitze qualsevol altra via que es considere oportuna.  
  
  
València, 27 de desembre de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.